กลุ่มปตท. รับรางวัล “ช่อสะอาดเกียรติยศ”
กลุ่มปตท. รับรางวัล “ช่อสะอาดเกียรติยศ ประจำปี 2560” จากรายการคนมันส์พันธุ์อาสา
22 พ.ย. 2560

นายนพดล ปิ่นสุภา รองกรรมการผู้จัดการใหญ่หน่วยธุรกิจก๊าซธรรมชาติและประธานชมรมพลังไทยใจอาสา กลุ่ม ปตท. ในฐานะองค์กรผู้ริเริ่มและให้การสนับสนุนรายการ คนมันส์พันธุ์อาสา เข้ารับรางวัล “ช่อสะอาดเกียรติยศ ประจำปี 2560” จาก พลตำรวจเอกวัชรพล ประสารราชกิจ ประธานกรรมการสำนักงานคณะกรรมการป้องกันและปราบปรามการทุจริตแห่งชาติ (สำนักงาน ป.ป.ช.) โดยมีทีมพิธีกรรายการ “คนมันส์พันธุ์อาสา” ตัวแทนจากบริษัท ทีวีบูรพา จำกัด ผู้ผลิตรายการ ร่วมรับมอบ
รายการ คนมันพันธุ์อาสา เริ่มออกอากาศมาตั้งแต่เดือน กรกฎาคม 2559 เป็นรายการที่มีเนื้อหาในการปลูกฝังและส่งเสริมในด้านจริยธรรม คุณธรรม ตลอดจนป้องกันและปราบปรามการทุจริต นำเสนอในรูปแบบรายการ Reality เพื่อคนจิตอาสา รายการที่จะทำให้ “คุณ” กล้าที่จะออกมาทำ “ความดี” สร้างแรงบันดาลใจ ให้คนได้ลงมือทำความดีในแบบที่ตัวเองถนัด
โดยแต่ละสัปดาห์ที่ออกอากาศจะมีภารกิจกิจกรรมจิตอาสาที่แตกต่างกันไป ถ่ายถอดเรื่องราวในมุมมองที่ทันสมัย กระชับ และน่าสนใจ โดยจนถึงปัจจุบันรายการได้ดำเนินกิจกรรมจิตอาสาไปแล้วรวม 62 ภารกิจ ใน 52 พื้นที่ 32 จังหวัด โดยมีเครือข่ายจิตอสา 96 เครือข่าย รวมอาสาสมัครที่เคยเข้าร่วมรายการแล้วทั้งสิ้น 5,900 คน
นับเป็นอีกหนึ่งบทพิสูจน์ของ กลุ่ม ปตท. ที่แสดงถึงความเชื่อมั่นใน “พลังความดี เริ่มที่ตัวเรา” และมุ่งมั่นขยายเครือข่ายจิตอาสาไปในทุกพื้นที่ทั่วประเทศที่ได้ถ่ายทอดผ่านภารกิจต่างๆ เพื่อนำเสนองานจิตอาสาแนวใหม่ ด้วยความหวังที่จะช่วยกระตุ้นผู้คนในสังคมให้ตระหนักและลุกขึ้นมาทำความดี
ติดตามชมรายการ คนมันส์พันธุ์อาสา ได้ทุกวันอาทิตย์ เวลา 16.00 – 17.00 น. ทางช่อง 9 MCOT HD หรือทาง Facebook Fanpage คนมันส์พันธุ์อาสา